Document ID: /fineweb-2-swissfilter-quality_10-filterrobots/filtered/02818.jsonl.gz/127

Legendarni hrvatski napadač Mario Mandžukić imenovan je ovog ponedjeljka trenerom u stručnom stožeru izbornika Zlatka Dalića. Tamo se tako priključio bivšim suigračima ivici Oliću i Vedranu Ćorluki, koji su pozdravili njegov dolazak
“Marijev povratak odlična je vijest za hrvatski nogomet, mislim da će svu onu energiju koju je imao na terenu prenijeti i u ovom novom izazovu na svom nogometnom putu. Ne sumnjam da će ovom stožeru donijeti novi pogled na nogomet i stvari oko njega, jer stvari koje je on prošao u svojoj karijeri mogu nam biti samo veliki plus, kako stožeru, tako i igračima”, rekao Ćorluka za službenu stranicu HNS-a.
“Jako mi je drago da je Mandžo postao dio našeg stručnog stožera, vidim da je zagrizao i da želi napredovati kao trener. Uvjeren sam da će njegova pozitivna energija biti od velike koristi reprezentaciji baš kao što je to bila kad je bio igrač. Želim mu puno dobrih rezultata i uspjeha koje je imao i tijekom bogate igračke karijere”, istaknuo je pak Olić.
A osim njih trojice važnu ulogu tehničkog direktora, reprezentacije obavlja Stipe Pletikosa, još jedna Mandžin nekadašnji suigrač iz doba Vatrenih. Ovaj četverac je, inače, posljednji put zajedno bio na okupu na Svjetskom prvenstvu 2014. godine u Brazilu.
U međuvremenu su se svi umirovili, a okupit će se opet u ožujku kada počinje akcija Katar.
Izvor: net.hr
Dio Vijesti.TV medije.